Diari Oficial de la Generalitat Valenciana


Sumari del DOGV 4115, del 26-10-2001 (2001/9745)

ORDRE de 6 de setembre de 2001, de la Conselleria de Cultura i Educació, per la qual s'autoritza el funcionament del centre privat britànic English School Los Olivos Secundary School de Godella (València), i es modifica l'autorització del centre English School Los Olivos de la mateixa localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4115

Data del DOGV
:   26-10-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9745


Data del document
:   06-09-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ensenyament privat
    * centre d'ensenyament

ORDRE de 6 de setembre de 2001, de la Conselleria de Cultura i Educació, per la qual s'autoritza el funcionament del centre privat britànic English School Los Olivos Secundary School de Godella (València), i es modifica l'autorització del centre English School Los Olivos de la mateixa localitat. [2001/9745]
  
L'expedient l'ha iniciat el representant de la mercantil English School Los Olivos, Soc. Coop., en sol·licitud d'autorització de funcionament del centre privat britànic English School Los Olivos Secundary School a Godella (València), i la modificació de l'autorització del centre English School Los Olivos de la mateixa localitat.
  
L'Ordre de 14 de maig de 1997, de la Conselleria de Cultura (DOGV de 22-07-97, correcció d'errades de 19.10.98), autoritza el funcionament del centre English School Los Olivos per a impartir ensenyaments del sistema britànic a alumnat espanyol i estranger des de Nursery (3 anys) fins a Year 9 (14 anys) amb caràcter definitiu i des de Year 10 (15 anys) fins a Year 11 (16 anys) i amb caràcter temporal fins al 31 d'agost de 1998.
  
El titular dels centres ha aportat la corresponent certificació expedida per la representació diplomàtica britànica acreditada a Espanya, on consta que els ensenyaments de Year 7 (11 anys) a Year 11 (16 anys) impartits al centre English School Los Olivos Secundary School tenen plena validesa oficial en este últim país i que el centre complix els requisits exigits per la seua legislació quant a instal·lacions i condicions materials.
  
Vists els informes inclosos en l'expedient.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.93), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar el funcionament del centre britànic que més avall s'indica, amb efectes des de l'inici del curs 1998/1999, en el termes que s'hi especifiquen:
  
Centre: English School Los Olivos Secundary School
  
Domicili: c/ Los Almendros, 13
  
Localitat: Godella
  
Província: València
  
Titular: English School Los Olivos, Sociedad Cooperativa
  
Codi: 63487288
  
Ensenyaments i capacitat autoritzada: Currículum nacional d'Anglaterra i País de Gal·les
  
Amb caràcter definitiu des del curs Year 7 (12 anys) fins al crus Year 11 (16 anys), amb capacitat per a 150 llocs escolars.
  
Alumnat autoritzat: espanyol i estranger.
  
Segon
  
Modificar simultàniament l'autorització del centre English School Los Olivos en els següents termes:
  
Centre: English School Los Olivos
  
Domicili: Av. Pino Panera, 25
  
Localitat: Godella
  
Província: València
  
Titular: English School Los Olivos, Sociedad Cooperativa
  
Codi: 50345521
  
Ensenyaments i capacitat autoritzada: Currículum nacional d'Anglaterra i País de Gal·les
  
Amb caràcter definitiu des del Nursery (3 anys) fins al Year 6 (11 anys), amb capacitat per a 300 llocs escolars.
  
Alumnat autoritzat: espanyol i estranger.
  
Tercer
  
Els centres hauran d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
Quart
  
El reconeixement dels estudis cursats s'ha d'ajustar al que s'establix en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article octau del Reial Decret 806/1993.
  
DISPOSICIÓ ADDICIONAL
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 6 de setembre de 2001
  
El conseller de Cultura i Educació
  
MANUEL TARANCÓN FANDOS